Naim Hadžiabdić
<s>Naim ef.</s><s>Hadžiabdić (Prusac pokraj Donjeg Vakufa, 18. maja 1918. – Sarajevo, 3. jula 1987.), bošnjački je teolog, deveti po redu reis-ul-ulema u periodu SFR Jugoslavije.</s>

<s>Biografija 
Naim ef.</s><s>Hadžiabdić je rođen u Pruscu 18. maja 1918. godine.</s><s>Osnovno vjersko obrazovanje stekao je u rodnom mjestu, a osnovnu školu završio u Donjem Vakufu.</s><s>Nakon završene Gazi Husrev-begove medrese u Sarajevu, školovanje nastavio na Višoj islamskoj teološkoj školi, u to vrijeme najvećem obrazovno-vjerskom zavodu u SFR Jugoslaviji.</s><s>Po završetku školovanja stupa u službu Islamske zajednice, u svojstvu  imama u Donjem Vakufu, gdje ostaje punih petnaest godine.</s><s>Nakon toga biva imenovan za glavnog imama bugojanskog i travničkog sreza, da bi 1963. godine bio izabran za predsjednika Starješinstva Islamske zajednice u Bosni i Hercegovini, na kojoj funkciji ostaje do 1975. godine.</s>

<s>Sa reis-ul-ulemom Sulejman ef.</s><s>Kemurom učestvuje u vraćanju "Đulaginog dvora" za potrebe Gazi Husrev-begove medrese i ostvarenje Islamskog teološkog fakulteta.</s><s>Nakon smrti reis-ul-uleme Kemure, prvo je izabran za vršitelja dužnosti reis-ul-uleme a zatim, na sjednici u Beogradu, 22. ožujka 1975. godine kao jedini kandidat za vrhovnog poglavara Islamske zajednice u SFR Jugoslaviji.</s>

<s>Svečano ustoličenje i predaja menšure obavljena je 18. maja 1975. godine u Gazi Husrev-begovoj džamiji u Sarajevu.</s><s>Na čelu islamske zajednice u SFR Jugoslaviji Naim ef.</s><s>Hadžiabdić bio je punih 12 godina.</s><s>U njegovo vrijeme ostvareni su značajni rezultati među kojima su otvaranje Islamskog teološkog fakulteta (danas Fakultet islamskih nauka) u Sarajevu, otvorenje Isa-begove medrese u Skoplju te izgradnja Zagrebačke džamije u glavnom gradu Hrvatske.</s>

<s>Umro je 3. jula 1987. godine.</s><s>Ukopan je tri dana kasnije u dvorištu Gazi Husrev-begove džamije u Sarajevu, uz svog prethodnika i bliskog saradnika Sulejman ef.</s><s>Kemuru.</s><s>Dženazu mu je predvodio predsjednik Starješinstva SR Crne Gore Idriz ef.</s><s>Demirović.</s>

<s>Bibliografija 
 Novi Ilmihal: udžbenik vjerske obuke (Sarajevo, 1973)
 Ilmihal: za treći stupanj vjerske pouke (Sarajevo, 1986)
 Ilmihal: vjeronaučni udžbenik (Sarajevo, 1997)
 Ilmihal (Sarajevo, 1994)</s>

<s>Reference</s>

<s>Spoljašnje veze 
 Naim ef.</s><s>Hadžiabdić, bosanskohercegovački reis</s>

<s>Reis-ul-uleme
Biografije, Donji Vakuf</s>

